钦定古今图书集成/明伦汇编/氏族典/第415卷 > 《廖用贤尚友录》 > 祖无择
## 钦定古今图书集成/明伦汇编/氏族典/第415卷 > 《廖用贤尚友录》 > 祖无择

按《宋史祖无择传》：“无择，字择之，上蔡人，进士高第，历
知南康军，提点淮南、广东刑狱，入直集贤院。时封孔
子后为文宣公，无择言：以祖谥而加后嗣，非礼也。于
是下近臣议，改为衍圣公，出知袁州，同修起居注，知
制诰，进学士，知郑、杭二州。神宗立，知通进银台司，王
安石恶之。熙宁初，安石得政，乃讽监司求无择罪，谪”
忠正军节度副使。寻复光禄卿、秘书监、集贤院学士、
主管西京御史台。移知信阳军，卒。